







ΠΡΟΣΩΠΑ στο θέατρο είμαστε μαζί  και μαζί ονειρευόμαστε

[bookmark: _GoBack]Το ΔΘΠ ανοίγεται στο μέλλον με ένα πρόγραμμα που περιλαμβάνει καλλιτεχνικές προτάσεις υψηλού επιπέδου καθώς και δράσεις κοινωνικές και εκπαιδευτικές. To  ΔΘΠ ορμά έξω στην κοινωνία θέλοντας  να αφουγκραστεί τις ανάγκες και  να συναισθανθεί τον κόσμο.
Είμαστε εδώ και είμαστε εδώ για σας. Πρόσωπα, πορτραίτα του διαφορετικού, αναστοχασμός του ανθρώπινου, ανακάλυψη του μέλλοντος. Από το πρόσωπο στην ιστορία, από το άτομο 
στο συλλογικό χρόνο, από το ατομικό στο όλο, στο θέατρο είμαστε μαζί και μαζί oονειρευόμαστε.

Νίκος Διαμαντής  Καλλιτεχνικός Διευθυντής ΔΘΠ



ΔΗΜΟΤΙΚΟ ΘΕΑΤΡΟ ΠΕΙΡΑΙΑ

ΠΡΟΓΡΑΜΜΑ 2016- 2017


21.09 - 16.10.2016  //  Κεντρική σκηνή
Γκαίτε Φάουστ

ΜΕΦΙΣΤΟΦΕΛΗΣ
Μα όρια δε σου έβαλε κανείς,
Μπορείς ν’ αρπάζεις ό,τι θες -θα το γλεντήσουμε!
Μην είσαι ανόητος, βούτα σε όλα τολμηρά.

ΦΑΟΥΣΤ
Μα δεν με νιώθεις; Δε σου μιλάω για χαρά!
Θέλω να βυθιστώ στον ίλιγγο, στις απολαύσεις που χαρίζει η οδύνη,
στο μίσος που αγαπά, στην πυρκαγιά που 
δροσιά δίνει.

«Ο Φάουστ έχει κατακτήσει το σύνολο της ανθρώπινης γνώσης, αλλά καθώς πλησιάζει το τέλος του βίου του αισθάνεται ότι δεν γνωρίζει τίποτα για την πραγματική ζωή. Αποζητά μια στιγμή που θα του φανερώσει το νόημα του Κόσμου, της ανθρώπινης ύπαρξης. Η ένωσή του με τον Μεφιστοφελή τού ανοίγει την πόρτα στην σκοτεινότερη πλευρά του εαυτού του. Αυτό το δαιμόνιο Alter Ego θρέφει τον εθισμό του Φάουστ στην αέναη κίνηση μέσα από την άρνηση κάθε ορίου και κάθε περιορισμού στις απολαύσεις. Οι δυο τους, με νεανικό σφρίγος, ορμάνε στην εποχή της βίας όπως σε παραλήρημα μετά από τραύμα, αναζητώντας περισσότερο πόνο, περισσότερη ηδονή, περισσότερη δύναμη μέσα σε ένα σύμπαν απεγνωσμένων ανθρώπων και βουβών, αμέτοχων θεών».
Κατερίνα Ευαγγελάτου

ΣΥΝΤΕΛΕΣΤΕΣ Μετάφραση — Σπύρος Α. Ευαγγελάτος Σκηνοθεσία — Κατερίνα Ευαγγελάτου Σύμβουλος δραματουργίας — Πλάτων Μαυρομούστακος
Σκηνικά — Εύα Μανιδάκη Χορογραφία — Πατρίσια Απέργη
Κοστούμια — Βασιλική Σύρμα Μουσική Σύνθεση — Γιώργος Πούλιος
Φωτισμοί — Ελευθερία Ντεκώ Ειδικά εφέ / κατασκευές — Προκόπης Βλασερός


Παίζουν οι ηθοποιοί — Νίκος Κουρής, Αργύρης Πανταζάρας, Αμαλία Νίνου, Στέλλα Βογιατζάκη, 
Ερρίκος Μηλιάρης, Αγησίλαος Μικελάτος, Καλλιόπη Παναγιωτίδου, Χρήστος Βασιλόπουλος




19.10.2016 -  01.11.2016  //  Κεντρική σκηνή/ Για 10 μόνο παραστάσεις
Δημήτρης Μπογδάνος
Mon Petit Prince 
Μια παράσταση για ενήλικες με ανήλικη ματιά

Λυών 1906. Ο Αντουάν Ντε Σαιντ-Εξυπερύ, μόλις 6 ετών τότε, επιμένει πως η ζωγραφιά του δεν απεικονίζει ένα καπέλο, όπως βλέπουν οι μεγάλοι, αλλά έναν βόα που έχει καταπιεί έναν ελέφαντα. Η ανεκτίμητη οπτική του δεν εκτιμάται. Τα όνειρά του προσγειώνονται καθώς οι μεγάλοι τον αποτρέπουν να “πετάει στα σύννεφα” με τη σκέψη. Ωστόσο, εκείνος αποφασίζει πως μια μέρα οι αιθέρες θα του ανήκουν στην πράξη, και, το 1943, πιλότος της Πολεμικής Αεροπορίας πια, ρισκάρει τη ζωή του σε μία πτήση και χάνεται για πάντα στη Μεσόγειο. Χάνεται, όμως; Ή μήπως συναντάει για πρώτη φορά  τον εαυτό του; 
Ο πιο διάσημος Πρίγκιπας των τελευταίων 100 χρόνων, επιστρέφει στο μελαγχολικότερο τοπίο, τη Γη, και εκτοξεύει χωρίς δίχτυ ασφαλείας, κάθε τι επίγειο.

«Η παρούσα κοινωνική συνθήκη συχνά μας υπενθυμίζει την αξία του μικρόκοσμου. Υπάρχει όμως σύμπαν πολυτιμότερο από αυτό που κρύβουμε μέσα μας; Πώς να ομορφύνεις έναν κόσμο αν δεν κοιτάξεις πρώτα τον αντικατοπτρισμό σου; Ο Αντουάν Ντε Σαιντ-Εξυπερύ στην ιστορία του αειθαλούς Μικρού Πρίγκιπα φιλτράρει μέσα από τον Πιλότο τη δική του αυτοβιογραφική διαδρομή προς τη φθορά και την αυτοπραγμάτωση. 
Μας ξεγελά ότι διηγείται ένα παιδικό παραμύθι ενώ στην πραγματικότητα κάνει μια πτήση στα βαθύτερα υπόγεια του ουρανού, εκεί που ανακαλύπτει κανείς το νόημα της ζωής. Εκεί που αντηχεί ανάμεσα στις ρωγμές μια μεγάλη αλήθεια: Όλοι οι μεγάλοι ήταν κάποτε παιδιά. Όμως μόνο λίγοι  το θυμούνται.» Δημήτρης Μπογδάνος

«Την ουσία δεν τη βλέπουν τα μάτια. Μόνο με την καρδιά βλέπουμε καθαρά.»

ΣΥΝΤΕΛΕΣΤΕΣ Σύλληψη & Σκηνοθεσία — Δημήτρης Μπογδάνος Δραματουργικός συνεργάτης — Βασίλης Μαυρογεωργίου Σκηνικά & Κοστούμια — Πάρις Μέξης Κινησιολογία — Έλενα Γεροδήμου
Ηχητικό τοπίο & Live Set — Γιώργος Καλαϊδόπουλος Φωτισμοί — Λευτέρης Παυλόπουλος
Φωτογραφίες — Γιάννης Ζάχος
Στο ρόλο του ΠΡΙΓΚΗΠΑ — Η Λένα Παπαληγούρα. Παίζουν οι ηθοποιοί — Γιωργής Τσαμπουράκης , Βασίλης Μαυρογεωργίου, Λευτέρης Βασιλάκης, Λήδα Καπνά, Θάνος Λέκκας, Ειρήνη Μακρή, Υβόννη Τζάθα


10.11.2016 - 22.01.2017  //  Κεντρική σκηνή
ΟΥΙΛΙΑΜ ΣΑΙΞΠΗΡ 
ΑΜΛΕΤ

Ο Άμλετ –το αριστούργημα της παγκόσμιας δραματουργίας– είναι ένα κείμενο που καταγράφει όλη την ηθική περιπέτεια ενός ανθρώπου λαμπερής ευφυΐας και αστραφτερής ευφράδειας, ενός ανθρώπου που έχει το εύρος να θέτει καίρια ερωτήματα της ανθρώπινης ύπαρξης και στον Σαίξπηρ τα δύσκολα ερωτήματα υπονομεύουν ή ακυρώνουν παντελώς τις εύκολες απαντήσεις. Καταφέρνουν όμως να διεισδύσουν βαθύτερα στο νόημα μιας θεμελιώδους απορίας και να κάνουν τον κόσμο των ηθικών επιλογών μας πιο αινιγματικό , πιο επικίνδυνο και οριακά πιο θαυμαστό. Αυτή η ικανότητα και η τόλμη να θέτει θεμελιακά ερωτήματα κάνει τον Σαίξπηρ τον «φιλόσοφο των ανθρωπίνων δυνατοτήτων».

Ο Άμλετ είναι ένα έργο που καταφέρνει να διεισδύσει στην καρδιά του «μελαγχολικού πρίγκιπα» , να καταγράψει το φάσμα των συναισθημάτων του, να κερδίσει τη δύσκολη μάχη της έκφρασης και να πεθάνει τον δυσκολότερο θάνατο. «Τα άλλα είναι σιωπή». Και το δικαίωμά μας σε αυτή τη σιωπή, τη σιωπή μιας βαθύτερης κατανόησης του εαυτού μας 
και του άλλου, την κατέκτησε για λογαριασμό μας ο Άμλετ.

ΣΥΝΤΕΛΕΣΤΕΣ Σκηνοθεσία — Γιάννης Κακλέας Μετάφραση — Διονύσης Καψάλης
Σκηνικά — Μανόλης Παντελιδάκης Κοστούμια — Ηλένια Δουλαδίρη Μουσική — Σταύρος Γασπαράτος Χορογραφίες / Κίνηση — Αγγελική Τρομπούκη Φωτισμοί — Αλέκος Γιάνναρος
Βίντεο — Νίκος Δημητριάδης --Βοηθός Σκηνοθέτη — Νουρμάλα Ήστυ

Στο ρόλο του Άμλετ ο  Κωνσταντίνος Ασπιώτης 
Παίζουν οι ηθοποιοί — Ευγενία Δημητροπούλου, Θανάσης Δήμου, Ιερόνυμος Καλετσάνος, Στέργιος Κοντακιώτης Στέλιος Ξανθουδάκης, Χρήστος Σαπουντζής, Ιβάν Σβιτάιλο, Έλενα Τοπαλίδου, Γιάννης Τσεμπερλίδης, Τζεφ Μαράουι



03.02.2017 - 26.03.2017  //  Κεντρική σκηνή
Αλμπέρ Καμύ 
Καλιγούλας

Στο πιο γνωστό έργο του Αλμπέρ Καμύ, ο Ρωμαίος Αυτοκράτορας Καλιγούλας οδηγείται στα όρια της παράνοιας μετά την απώλεια της αδελφής και ερωμένης του Δρουσίλλας. Η βία, οι συγκρούσεις, οι πλεκτάνες, οι διαξιφισμοί με τους Πατρίκιους συνθέτουν ένα ασφυκτικό σκηνικό, που ο ίδιος επί της ουσίας δημιουργεί, προκειμένου να προκαλέσει τον θάνατό του. Γίνεται καθρέφτης της κοινωνίας γύρω του και ενσαρκώνει με απόλυτη συνείδηση τον παραλογισμό της ύπαρξης και το ανέφικτο της ευτυχίας. 
Ο «Καλιγούλας» είναι η ιστορία μιας «ανώτερης» αυτοκτονίας. «Πώς αλήθεια αποτυπώνει κανείς σκηνοθετικά ένα χαρακτήρα, όπως ο Καλιγούλας, που την αντίληψή του για την ματαιότητα της ύπαρξης τη “φοράει” πάνω του σαν ρούχο και δίνει μια μοναδική, μια ανεπανάληπτη παράσταση περιφρόνησης της ζωής; Αυτό είναι μια μεγάλη πρόκληση. 
Ο Καλιγούλας αυτοθυσιάζεται. Δεν είναι ένας παράφρων. Ο παραλογισμός του έχει λόγο. Ο θάνατος, κάτι το οποίο αντιλαμβάνεται σε όλο του το εύρος, είναι το μόνο σίγουρο στο παράλογο στροβίλισμα της ανθρώπινης ζωής. Και έτσι γίνεται το παράδειγμα. “Πόσο σκληρό, Σεζόνια, πόσο πικρό, να γίνεσαι άνθρωπος”» Αλίκη Δανέζη-Knutsen

ΣΥΝΤΕΛΕΣΤΕΣ Μετάφραση— Φρανσουάζ Αρβανίτη Σκηνοθεσία — Αλίκη Δανέζη-Knutsen Σκηνικά — Μαγιού Τρικεριώτη Κοστούμια  — Μαρίνα Χατζηλουκά Φωτισμοί — Αλέκος Γιάνναρος Μουσική  — Blaine Reininger ΚΙΝΗΣΗ — Νίκος Δραγώνας 
 Στο ρόλο τουΚαλιγούλα  — Γιάννης Στάνκογλου 
Παίζουν οι ηθοποιοί  — Θεοδώρα Τζήμου, Κώστας Αρζόγλου Νίκος Πουρσανίδης, Γιώργος Συμεωνίδης Μιχάλης Αφολάνιο, Αριστοτέλης Αποσκίτης Χάρης Εμμανουήλ, Δημήτρης Λιόλιος Στράτος Σωπύλης, Κώστας Λάσκος

Πρωτότυπη μουσική live επί σκηνής ο Blaine Reininger των Tuxedomoon 


20.11.2016 - 31.01.2017 // Φουαγιέ 
Το ψωμί της Νινευί Αντώνης και Κωνσταντίνος Κούφαλης 

Το ψωμί της Νινευί είναι το χρονικό μιας Οδύσσειας σε λάθος χρόνο. 
Το σημείο τομής Ανατολής και Δύσης, ο ασίγαστος πόθος της  Νουρ και του Σαμίρ να συμφιλιωθούν με τους εχθρούς που κουβαλάνε μέσα τους σε άλλη πατρίδα. Η κοινή τους ρίζα και ο προαιώνιος καημός κόντρα  στην εποχή και τα ψεύτικα διλήμματα της.

«Με σκηνικό χώρο το φως των πολυελαίων και τη λάμψη των μαρμάρων 
του πολυτελούς φουαγιέ του Δημοτικού Θεάτρου Πειραιά, δύο πρόσφυγες 
θα αφηγηθούν τη δική τους ιστορία για να συνδεθούν τελικά με την ιστορία 
του ίδιου του Δημοτικού Θεάτρου Πειραιά αλλά και την Ιστορία που τρέχει 
ανά τους αιώνες με πρωταγωνιστές εκατομμύρια σαν κι εκείνους, σαν κι εμάς».
Δημήτρης Μυλωνάς

Κείμενο — Αντώνης και Κωνσταντίνος Κούφαλης Σκηνοθεσία — Δημήτρης Μυλωνάς
Σκηνικά / κοστούμια — Δήμητρα Λιάκουρα Φωτισμοί — Άννα Σμπώκου Μουσική — Παύλος Κατσιβέλης Επιμέλεια κίνησης — Νατάσα Σαραντοπούλου Βοηθός σκηνοθέτη — Αμαλία Αντώνη
Παίζουν οι ηθοποιοί — Λήδα Πρωτοψάλτη, Σταύρος Ζαλμάς



23.10.2016  //  Παιδική Σκηνή
Μία παράσταση των ΟΥίΤ 
Τα Ταξίδια των Γκιουλ_Ιβερ 
Όλοι είμαστε ξένοι, κάπου

Τι γίνεται όταν ένα μικρό παιδί πρέπει να ταξιδέψει μακριά από την πατρίδα του και ο κόσμος μοιάζει τεράστιος στα μάτια του; Η μικρή φοβισμένη Γκιουλ, παρέα με το alter ego της, τη ζωηρή Ιβέρ θα ξεκινήσουν μία απρόβλεπτη ταξιδιωτική περιπέτεια και θα γυρίσουν ολόκληρη την υφήλιο. Στο δρόμο τους θα συναντήσουν λιλιπούτειες φυλές, θα αντιμετωπίσουν γιγαντιαία πλάσματα, θα περπατήσουν στα σύννεφα και θα μιλήσουν με άλογα. Θα τρέξουν, θα κολυμπήσουν και θα πετάξουν! Θα βρουν τη δύναμη να κάνουν τη δυσκολία κατόρθωμα, να κάνουν τον ξένο φίλο και θα αντλήσουν χαρά βλέποντας τον κόσμο με τα μάτια της φαντασίας, μαθαίνοντας τελικά ότι όλοι ειμαστε ξένοι κάπου. 

«Μέσα από τις αποκαλυπτικές διαδρομές και παρακάμψεις του εφευρετικού παιδικού μυαλού, η Γκιουλ και η Ιβέρ ξεκινούν ένα συναρπαστικό ταξίδι σε τόπους άγνωστους και  αλλιώτικους. Όταν ο κόσμος γίνεται σκληρός ενεργοποιούν το μηχανισμό της φαντασίας και τελικά το ταξίδι αποδεικνύεται κυρίως εσωτερικό. Στόχος τους, η αναζήτηση μιας χώρας πολύ πιο φωτεινής. Μία αναζήτηση που θα τους προκαλέσει την ανάγκη από το τίποτα να φτιάξουν τα πάντα. Γιατί αν δεν μπορείς να δεις αυτό που λείπει, τότε σίγουρα δεν κοιτάς προς το σωστό μέρος. Το πολύτιμο είναι επίτηδες καλά κρυμμένο, στο σημείο που συνήθως κοιτάμε τελευταίο. Μέσα μας.»
ΟΥίΤ


Σκηνοθεσία — ΟΥίΤ Δραματουργική επιμέλεια — Δημήτρης Μπογδάνος  Σκηνικα &  κοστουμια — Πάρις Μέξης Κινησιολογία — Έλενα Γεροδήμου Μουσική & Φων. διδασκαλια — Μαρίνα Σάττι Φωτισμοί — Άννα Σμπώκου Ψηφιακές προβολές — Philippe Charpentier
Στίχοι — Κωνσταντίνος Μπογδάνος &  Δημήτρης Μπογδάνος  Φωτογραφίες — Γιάννης Ζάχος

Παίζουν οι ηθοποιοί —  Γιάννης Δενδρινός, Λήδα Καπνά, Κωνσταντίνος Κουνέλλας, Γιάννης Λατουσάκης, Κατερίνα Λάττα , Έλενα Μεγγρέλη, Μάρκος Παπαδοκωνσταντάκης, Αθηνά Σακαλή


ΠΡΟΣΦΥΓΙΚΑ – ΚΥΚΛΟΣ ΔΡΑΣΕΩΝ 

«Αν βλέμμα ρίξεις στη ματιά μου, ίσως να δεις πώς το εσείς μπορεί να γίνει εμείς»

Kοινωνικές δράσεις του ΔΘΠ: \ Eκθέσεις \ Θεατρικές παραστάσεις  \ Ιστορικοί περίπατοι \ Συναυλίες \ Ημερίδες \ Δρώμενα

Η παρέμβαση με τίτλο Προσφυγικά αναφέρεται στο μοίρασμα με ένα ευρύτερο κοινό, του στενού νήματος που ενώνει την πρόσφατη ιστορία του Πειραιά με αυτά που συνέβησαν στις αρχές του αιώνα. Στον πυρήνα της ιστορίας της Ελλάδας αναγκαστήκαμε πολλές φορές να γίνουμε μάρτυρες, θύτες και θύματα συνομιλώντας με τον ξένο. Η παρέμβαση Προσφυγικά στέκεται κι αναρωτιέται: πού βρίσκεται αυτή  η λεπτή γραμμή που επανακαθορίζει συμπεριφορές, απόψεις, κοινωνίες και πολιτισμούς;  
Το ΔΘΠ  θέτει με τις δράσεις του τα ερωτήματα, ελπίζοντας ότι θα συμβάλει με τον τρόπο του στη δημιουργία ενός υγιέστερου μέλλοντος.


20.10.2016  //  Φουαγιέ
έκθεση
Κερδισμένη πατρίδα 
Πρόσφυγες του 1922 στον Πειραιά
Επιμέλεια: Βάσιας Τσοκόπουλος, ιστορικός

Η έκθεση «Κερδισμένη Πατρίδα: από το 1922 μέχρι σήμερα», που διοργανώνει το Δημοτικό Θέατρο Πειραιά, με εκκίνηση τη γρήγορη ανασύσταση της ζωής που πέτυχαν οι πρόσφυγες του 1922, επιχειρεί να ανιχνεύσει μέσα στα όρια 
του Πειραιά, τα δεδομένα της κοινωνικής και πολιτιστικής αλληλεπίδρασης, 
που προκάλεσε η Μικρασιατική τραγωδία. 
Οι πρόσφυγες κέρδισαν τη νέα πατρίδα τους, μπολιάζοντας την ελληνική κοινωνία με νέα πολιτιστικά στοιχεία και νέες αντιθέσεις, κρατώντας, ταυτόχρονα, τις ταυτότητές τους.


14-15-16.10.2016  //  Φουαγιέ
ΕΓΚΑΤΑΣΤΑΣΗ
Αντώνης Βολανάκης + Ραφίκα Σαουίς 
Common Platforms: a blind date
 ΠΛΑΤΦΟΡΜΑ ΟΝΕΙΡΟΠΌΛΗΣΗΣ
 سیستم عامل های رایج:تاریخ کو
المنصات المشتركة :موعد مع مجهول 

Ανοιχτή πλατφόρμα δημιουργικής ονειροπόληση για μόνιμους και περαστικούς κατοίκους, πρόσφυγες, εθελοντές, καλλιτέχνες και όλους εμάς και εσάς. Η συνάντηση στα τυφλά εδράζεται σε μία ζωντανή εγκατάσταση με παράλληλα εργαστήρια τραγουδιού, εικαστικών, θεάτρου, χορού, γραφής και φωτογραφίας.  Η ανταλλαγή ιστοριών και δεξιοτήτων φέρνει την συνύπαρξη όλων με μια φυγόκεντρο: αυτή της ιστορίας της προσφυγιάς της Μικρασίας. 

Σχεδιασμός και υλοποίηση:  Αντώνης Βολανάκης + Ραφίκα Σαουίς. 
Ιδέα: blinddate12.blogspot.gr   Συμμετέχουν οι καλλιτέχνες: Ιόλη Ανδρεάδη,Αναστασία Βλαχάκη, Αντώνης Βολανάκης, Μάνος Καρατζογιάννης, Ευτυχία Κιουρτίδου, Μαρία Κολιοπούλου,  Αλέξανδρος Κορομιλάς, Έρι Κύργια, Παυλίνα Μάρβιν, Αγγέλα Μυλωνάκου, Μαριέλα Νέστορα, Άννα Παγκάλου,  Δανάη Σιώζιου, Ευγενία Παπαγεωργίου, Αιμιλία Παπαφιλίππου, Αθηνά Πουρέα, Ιχάμπ Σαμπάνα, Ραφίκα Σαουίς

Ώρες παραστάσεων:  15:00 - 19:30 


16.12.2016-29.01.2017  //  Gallery ArtΠρίσμα
ομαδική ΕΚΘΕΣΗ
Ο Πρόσφυγας
σε συνεργασία με την Gallery ArtΠρίσμα
ΜΕ ΤΗΝ ΥΠΟΣΤΗΡΙΞΗ  ΤΟΥ ΔΗΜΟΤΙΚΟΥ ΘΕΑΤΡΟΥ ΠΕΙΡΑΙΑ

ΕΓΚΑΙΝΙΑ Παρασκευή 16 Δεκεμβρίου, 20:00
Συμμετέχουν οι ζωγράφοι : Ρένα Αβαγιανού, Ανδριανός, Πέτρος Καραβέβας, Βασίλης Καρακατσάνης, Μπάμπης Κατσατσίδης,  Κώστας Μίχαλος, Γιάννης Νομικός, Βιβή Ντέμη,
 Έλενα Ππαδημητρίου, Γκέντση Ρούτσης, Γιάννης Τσούμας, Δέσποινα Τσακνή

Gallery ArtΠρίσμα Κουντουριώτου 187, 18535, Πειραιάς
www.galleryartprisma.gr  



13.11. 2016  /  26.02. 2016  /  25.05. 2017

ΠΑΡΕΜΒΑΣΗ 

Αγάπη Ηλίας Κουνέλας
Μια παρέμβαση για την «καλή αφήγηση»

Nα γυρίζεις –αυτό είναι το θαύμα–
με κουρελιασμένα μάτια
με φλογωμένους κροτάφους 
απ’ την πτώση 
να γυρίζεις 
στην καλή πλευρά σου. Νίκος Καρούζος

Σύλληψη / σκηνοθεσία — Ηλίας Κουνέλας                                                         
Παίζουν: Ιφιγένεια Γρίβα Παναγιώτης Καμμένος, Χάρις Καρνέζη, Σοφία Κουνέλα, Κώστας Ξυκομηνός, Λουκία Πιστιόλα, Μαρία Προϊστάκη, Στέλλα Ράπτη, Ναταλία Στυλιανού, Άννα Χανιώτη Λήδα Χατζή



26.03  //  Φουαγιέ
Η μεταμόρφωση Χάρης Βρόντος

Μία όπερα δωματίου σε 4 εικόνες με επίλογο  πάνω στην ομώνυμη νουβέλα του Φραντς Κάφκα.


20.10.2016  //  Φουαγιέ
ΣΥΝΑΝΤΗΣΕΙΣ
Η ζωή μου όλη...
Επιμέλεια Θανάσης Θ. Νιάρχος

Μια σειρά συζητήσεων με διακεκριμένες προσωπικότητες της πνευματικής, καλλιτεχνικής και κοινωνικής ζωής, που με αφετηρία τον προσωπικό τους βίο συζητούν για σύγχρονα αλλά και παλαιότερα κρίσιμα περιστατικά της ελληνικής ζωής. Ένα ταξίδι μέσα στο χρόνο επικεντρωμένο στο ταραγμένο αλλά συναρπαστικό παρόν μας. 
Συζητούν μαζί μας οι: Στέλα Γκρέκα, Νίκος Δήμου, Κική Δημουλά, Μάρω Δούκα, Μάνος Ελευθερίου. Μαρίνα Λαμπράκη - Πλάκα, Αλέξανδρος Λυκουρέζος, Τίτος Πατρίκιος
Στρατής  Παττακός, Σωτήρης Σόρογκας, Γιάννης Στουρνάρας



1/11 - 02.04.2017  //  Φουαγιέ
Τα παραμύθια
Aπό την Ομόνοια στο λιμάνι

Tο Εθνικό Θέατρο σε συνεργασία με το Δημοτικό Θέατρο Πειραιά, στα πλαίσια της Κοινωνικής τους πολιτικής, συνδιοργανώνουν σειρά δράσεων με θέμα «Τα Παραμύθια. Από την Ομόνοια στο Λιμάνι», τα οποία απευθύνονται σε ειδικές ομάδες παιδιών.


Χριστούγεννα στο ΔΘΠ
Καρυοθραύστης, ένα από τα ωραιότερα παραμύθια για μικρούς και μεγάλους από το Τhe Moscow Ballet - Russian Ballet Theater


08.10.2016 - 11.03.2017 
Τhe Met Opera live
Η  Metropolitan Opera στο ΔΘΠ

Με μεγάλη χαρά το δίκτυο αιθουσών της Met στην Ελλάδα υποδέχεται το Δημοτικό Θέατρο Πειραιά, το οποίο θα φιλοξενήσει επιλεγμένες προβολές από τις φετινές παραστάσεις.

Τριστάνος και Ιζόλδη του Wagner  
//  08.10.2016, 19:00
Η Νina Stemme κάνει το ντεμπούτο της στη Met ως Ιζόλδη - έναν ρόλο που έχει ερμηνεύσει με κορυφαίους θιάσους του κόσμου. Ο Τριστάνος της είναι ο Αυστραλός Stuart Skelton. Η διανομή επίσης περιλαμβάνει την Ekaterina Gubanova ως Μπρανγκένε, τον Evgeny Nikitin ως Κούρβεναλ (κάνουν το ντεμπούτο τους στη Met), με τον René Pape ως Βασιλιά Μάρκε, έναν ρόλο που ερμήνευσε εξαιρετικά σε τρεις προηγούμενες σεζόν της Met. Σκηνοθετεί ο  Mariusz Treliński (το 2015 σκηνοθέτησε τη διπλή παράσταση της Met, Γιολάντα / Το Κάστρο του Κυανοπώγωνα). Διευθύνει ο Sir Simon Rattle σε μια από τις σπάνιες εμφανίσεις του στην Met.


Ντον Τζιοβάνι του Mozart  
//  22.10.2016,19:55
Ο Simon Keenlyside κάνει το ντεμπούτο του σε αυτόν τον ρόλο στη Met ως ο αμετανόητος γόης, σε αυτή τη σκηνοθεσία του αριστουργήματος του Mozart από τον βραβευμένο με Tony Award Michael Grandage. Ο Πρώτος Μαέστρος της Met Fabio Luisi διευθύνει μια διανομή που περιλαμβάνει τη Hibla Gerzmava ως Ντόννα Άννα, τη Malin Byström ως Ντόννα Ελβίρα, τη Serena Malfi ως Ζερλίνα, τον Adam Plachetka ως Λεπορέλο, τον Matthew Rose ως Μαζέτο, τον Kwangchul Youn ως Διοικητή και τον Rolando Villazón στο ντεμπούτο του στη Live in HD ως Ντον Οττάβιο.

Ναμπούκο του Verdi  
//  07.01.2017, 19:55
Ο Μουσικός Διευθυντής της Met James Levine διευθύνει το πρώιμο δράμα του Verdi που εξελίσσεται στην Αρχαία Βαβυλώνα και τον καθιέρωσε μόνιμα ως κορυφαίο συνθέτη, το Ναμπούκο. Ο Plácido Domingo προσθέτει έναν νέο ρόλο στο ρεπερτόριό του ως ο ομώνυμος χαρακτήρας, η Liudmyla Monastyrska ερμηνεύει τον δυναμικό ρόλο της Αβιγαλής, της αποφασιστικής κόρης του Ναμπούκο, η Jamie Barton ερμηνεύει την Φενένα, ο Russell Thomas τον Ισμαήλ και ο Dmitri Belosselskiy τον Προφήτη Ζαχαρία, τον ρόλο με τον οποίο έκανε το ντεμπούτο του στη Met το 2011.

Λα Τραβιάτα του Verdi  
//  11.03.2017, 19:55
Η Sonya Yoncheva φέρνει για πρώτη φορά στο κοινό της Met: Live in HD την περίφημη ερμηνεία της καταδικασμένης εταίρας Βιολέτα Βαλερύ, απέναντι στον ανερχόμενο τενόρο Michael Fabiano στο ρόλο του εραστή της, του Αλφρέντο. Ο Thomas Hampson ερμηνεύει έναν από τους πιο φημισμένους του ρόλους στη Met, τον Τζιόρτζιο Ζερμόν, τον κατηγορηματικά αντίθετο πατέρα του Αλφρέντο, σε μια επανάληψη της σκηνοθεσίας του Willy Decker υπό τη διεύθυνση του μαέστρου της  Όπερας του Σαν Φρανσίσκο, Nicola Luisotti.

The Entertainer του John Osborne  //  27.10.2016, 21:30
The Kenneth Branagh Theatre στο ΔΘΠ



27/ 3 – 2/5
Το Φεστιβάλ Φιλίππων στο ΔΘΠ

· Προς τον κύριο Φράνκλιν Α. Φορντ, 27/12/67 παράσταση με τέσσερις ηθοποιούς, έναν χορευτή επί σκηνής. Δραματουργική επεξεργασία/Κείμενο παράστασης: Θοδωρής Γκόνης-Ελένη Στρούλια Σκηνοθεσία: Θοδωρής Γκόνης Σκηνικά-κοστούμια: Ελένη Στρούλια Φωτισμοί: Τάσος Παλαιορούτας Μουσική επιμέλεια: Αλέξανδρος Γκόνης Βοηθός σκηνοθέτη: Κατερίνα Συμεωνίδου
 
1. Φονικό στην εκκλησιά του Τ.Σ. Έλιοτ σε μετάφραση του Γιώργου Σεφέρη. Διασκευή Άρης Ασπρούλης-Ιόλη Ανδρεάδη, Σκηνοθεσία: Ιόλη Ανδρεάδη
1. η αλληλογραφία του Σεφέρη με τη Μαρώ- Ματζουράνα μου, Γιωργή μου που ανθολογεί και παρουσιάζει ο Χρήστος Χατζηπαναγιώτης με την Ελευθερία Μπενοβία. 
1. η Συνέντευξη με τον Γιώργο Σεφέρη,  η Μαρία Χούκλη «συνομιλεί» με τον μεγάλο Έλληνα ποιητή (το κείμενο κυκλοφορεί από τις εκδόσεις Ποταμός με τίτλο «Καλησπέρα σας κύριε Σεφέρη»)
1. η μουσική εκπομπή-συναυλία του Γιώργου Τσάμπρα με τίτλο Στο μεταξύ η Ελλάδα ταξιδεύει…Οι μελοποιήσεις του Γιώργου Σεφέρη σαν ραδιοφωνική εκπομπή, επί σκηνής!  Τραγουδά ο Ζαχαρίας Καρούνης, μουσική επιμέλεια-πιάνο ο Νεοκλής Νεοφυτίδης




Kαλλιτεχνικές συνεργασίες ΔΘΠ

Φεστιβάλ Αθηνών, Εθνική Λυρική σκηνή, Εθνικό Θέατρο, ΚΘΒΕ, Ευρωπαϊκό Πολιτιστικό Κέντρο Δελφών, Θεατρολογικό Αθήνας, Θεατρολογικό Ναυπλίου, Γαλλικό Ινστιτούτο
Μορφωτικό Τμήμα Αμερικάνικης Πρεσβείας, Καμεράτα, Μουσικά σύνολα ΕΡΤ
κ.α. θέατρα ρεπερτορίου

Εκπαιδευτικές συνεργασίες : Ίδρυμα Νιάρχος  / Ίδρυμα Λάτση 



ΗΜΕΡΕΣ ΚΑΙ ΩΡΕΣ ΠΑΡΑΣΤΑΣΕΩΝ 

ΦΑΟΥΣΤ
Τετάρτη - Σάββατο  //  20:30 
Κυριακή  //  19:00
Το  Σάββατο 15.10.2016 θα πραγματοποιηθεί 
διπλή παράσταση 17:00 & 21:00
Η παράσταση δεν θα πραγματοποιηθεί 
στις 08.10.2016


MON PETIT PRINCE
Τετάρτη 19.10.2016  //  21:00
Πέμπτη 20.10.2016  //  21:00
Παρασκευή 21.10.2016  //  21:00
Σάββατο 22.10.2016  //  18.00
Κυριακή 23.10.2016  //  19.00  & 21:30
Δευτέρα 24.10.2016  //  21:00
Πέμπτη 27.10.2016  //  19.00
Κυριακή 30.10.2016  //  17:30
Δευτέρα 31.10.2016  //  21.00
Τρίτη 01.11.2016   //  21.00


ΑΜΛΕΤ
Τετάρτη, Πέμπτη, Παρασκευή  //  20:30
Σάββατο  //  18:00 & 21:00
Κυριακή  //  19:00
Το Σάββατο 7 Ιανουαρίου 2017 η βραδινή παράσταση των 21:00 δεν Θα πραγματοποιηθεί λόγω προγραμματισμένης προβολής, σε απευθείας μετάδοση από την MET OPERA στις 19:55 στην Κεντρική Σκηνή.


ΚΑΛΙΓΟΥΛΑΣ
Τετάρτη & Κυριακή  //  19:00
Πέμπτη & Παρασκευή  //  20:30
Σάββατο  //  18:00 & 21:00
Το Σάββατο 11 Μαρτίου 2017, η απογευματινή παράσταση μεταφέρεται στις 17:00 και 
η βραδινή παράσταση των 21:00 δεν Θα πραγματοποιηθεί, λόγω προγραμματισμένη προβολή σε απευθείας μετάδοση από την Μet Οpera στις 19:55, στην Κεντρική Σκηνή.


ΤΟ ΨΩΜΙ ΤΗΣ ΝΙΝΕΥΙ
Από 20.11.2016 - 31.01.2017
Σάββατο, Κυριακή & Τρίτη  //  21:00
Δευτέρα  //  19:00
Από 02 - 26.02.2017
Πέμπτη, Παρασκευή & Σάββατο  //  21:00
Κυριακή  //  19:00


Τα Ταξίδια των Γκιουλ_Ιβερ
Κυριακή 23.10 πρεμιέρα στις 11.30 και 15.00 
Σάββατο 15:00 
Κυριακή 11:30 
Προγραμματισμένες παραστάσεις 
για σχολεία τις καθημερινές


ΑΓΑΠΗ
Κυριακή του καλού Σαμαρείτη 
13.11.2016   
Κυριακή της Συγγνώμης 
26.02.2017 
Ημέρα της Απόδοσης του Πάσχα  
25.05.2017


Η μεταμόρφωση ΌΠΕΡΑ του  Χάρη Βρόντου Κυριακή 26.02.2017  //  19:00 


ΤΙΜΕΣ ΕΙΣΙΤΗΡΙΩΝ 

ΚΕΝΤΡΙΚΗ ΣΚΗΝΗ
Προπώληση 
(1 μήνα πριν από την έναρξη των παραστάσεων 
οι τιμές προπώλησης δεν ισχύουν)
Κανονικό (διακεκριμένη), Κανονικό: 15 €
Φοιτητικό: 10 €
ΑΜΕΑ, Άνεργοι, 65+: 5 €

Ισχύουσες τιμές 
Κανονικό (διακεκριμένη): 25 €
Κανονικό: 18 €
Φοιτητικό: 12 €
ΑΜΕΑ, Άνεργοι, 65+: 10 €
Κάθε Πέμπτη λαϊκή είσοδος: 8 € 


ΦΟΥΑΓΙΕ Α’ και ΦΟΥΑΓΙΕ ΙΣΟΓΕΙΟΥ
Προπώληση 
(1 μήνα πριν από την έναρξη των παραστάσεων 
οι τιμές προπώλησης δεν ισχύουν)
Κανονικό: 12 €
Φοιτητικό: 8 €
ΑΜΕΑ, Άνεργοι, 65+: 5 €

Ισχύουσες τιμές 
Κανονικό: 15 €
Φοιτητικό: 10 €
ΑΜΕΑ, Άνεργοι, 65+: 5 €

Παιδική σκηνή
Ενιαίο εισιτήριο Σάββατο & Κυριακή: 12 €

Η ζωή μου όλη
Ενιαίο εισιτήριο: 5 €


ΩΡΕΣ ΛΕΙΤΟΥΡΓΙΑΣ ΕΚΔΟΤΗΡΙΩΝ ΔΘΠ
Δευτέρα: αργεί
Τρίτη - Παρασκευή: 10:00-14:00 & 18:00-21:00
Σάββατο: 14:00-21:00
Κυριακή: 11:00- 21:00

ΤΑΜΕΙΟ ΔΘΠ
Ηρώων Πολυτεχνείου και Βασιλέως Γεωργίου 
(παραπλεύρως του Θεάτρου)
Τ.: 210 4143310



Φωτογραφίες Βασίλης Βρεττός

Υποστηρικτές Περιφέρεια Αττικής - Αντιπεριφέρεια Πειραιώς , ΟΛΠ, Εμπορικός Σύλλογος Πειραιά, Ίδρυμα Αικατερίνης Λασκαρίδη, ΑΤΤΙΚΟ ΜΕΤΡΟ, COSMOTE

